

PRESSEMEDDELELSE

LG ELECTRONICS

København den 11. maj 2011

**Nu kommer LG Cinema 3D-teknologien til Danmark**

***– LG styrker deres position på 3D-markedet, ved at lancere de tre første TV-modeller med den revolutionerende Cinema 3D-teknologi. Et meget omtalt Guinness rekord-event i Paris, som blev afholdt skærtorsdag, var startskuddet for den europæiske lancering, og nu kommer teknologien til Danmark.***



Nu lancerer LG Electronics de første TV-modeller med den nye Cinema 3D-teknologi. De første modeller, der bliver introduceret er henholdsvis LW650W, LW550W og LW450N. Med Cinema 3D er 3D-teknologien fuldt integreret i TV’et, således at man kun behøver lette, polariserede briller af den type, som også anvendes af biografer. Dette er nyt i forhold til første generation af 3D-TV,som krævede briller med aktiv shutter.

Cinema 3D, er som den første 3D-teknologi, blevet certificeret ”flimmerfri” af forskningsinstituttet Intertek og TÜV. Brugeren får en lysstærk, glat og realistisk 3D-oplevelse uden flimmer og forstyrrelser, som man ofte oplevede ved første generations aktiv 3D-teknologi. Med Cinema 3D slipper man derudover for de tunge og dyre aktive 3D-briller, og behøver ikke at mørklægge rummet for at få et godt billede.

– Med Cinema 3D retter vi op på de ulemper, der var ved den gamle teknologi. LG er overbevist om, at dette er gennembruddet som markedet har ventet på, og vi er nu klar til at vise verden, hvor godt 3D-TV kan være, siger Morten Nielsen, Sales Manager for Home Entertainment hos LG Electronics Danmark. Cinema 3D giver en stærkt forbedret 3D-oplevelse samtidig med, at brillerne er mere behagelige og endda koster en brøkdel af hvad de gamle gjorde. Disse fordele er også fremhævet i de meget positive tilbagemeldinger vi har fået fra både professionelle testere og forbrugere verden over.

**Rekord-event i Paris giver genlyd i Europa**

LG afholdte et stort lanceringsevent for Cinema 3D-teknologien i Paris den 21. april, hvor over 1300 kunder, forhandlere, journalister og berømtheder fra hele Europa fik en demonstration af LG Cinema 3D. Gæsterne var tydeligt imponerede over 3D-oplevelsen. Under eventet blev to Guinness verdensrekorder slået i form af verdens største private 3D-filmvisning på verdens største 3D-projektionsskærm med sin størrelse på 297 kvadratmeter.

**Stor interesse for Cinema 3D**

Det britiske biografmagasin *What Hi-Fi* kårede for nyligt LW650W fra LG som bedst i test med en karakter på fem ud af fem. I Norden er Cinema 3D blevet testet af blandt andet de svenske magasiner M3, Prylportalen og Hemmabio, samt danske Flatpanels, og har her opnået topkarakter. Ifølge M3 giver LG LW550W en rigtig god 3D-oplevelse, og åbner op for en mere bekvem måde at opleve 3D med hele familien. Teknologien giver lysere billeder, stiller færre krav til brugerens siddevinkel og så koster brillerne mindre end tidligere. Samlet set opnår TV’et en karakter på 8/10 og udmærkelsen ”M3 Anbefaler.”

Det svenske magasin *Hemmabio* proklamerer ”Ufatteligt god 3D”, og danske Flatpanels kommer efter en ekstremt udførlig test af LW650W frem til den konklusion, at Cinema 3D er fremtiden:

”*Cinema 3D har bestemt en masse fordele i forhold til aktiv 3D, herunder ingen flimmer, ingen batterier, mindre belastning af øjnene, billigere og lettere 3D-briller og stort set ingen crosstalk.*” (Flatpanels.dk, 1. april 2011)

På National Association of Broadcasters (NAB), der for nyligt blev afholdt i Las Vegas, understregede James Cameron, instruktøren af 3D-successen Avatar, også sin støtte til teknologien. ”*Polariserede briller vil fremskynde overgangen fra 2D til 3D i hjemmet*”, udtalte han i et interview under NAB.

**Konvertering fra 2D til 3D og Smart TV som ekstra finesser**

Ved hjælp af en indbygget funktion kan LG’s nye modeller konvertere 2D billeder fra film og TV til 3D. Dog påvirker Cinema 3D ikke det normale 2D-billede, så hvis man ønsker at se TV eller film i 2D, kan man stadig gøre det i meget høj billedkvalitet. LED Plus-teknologien med spotkontrol giver god kontrol over lys og mørke, og funktionen TruMotion gør levende billeder skarpere. Samlet giver dette en billedoplevelse af højeste kvalitet.

Udover 3D-funktionaliteten består de nye modeller af en række andre innovationer og funktioner, som tager TV-oplevelsen til et helt nyt niveau. LW650W og LW550W tilbyder LG’s Smart TV funktion med premiumtjenester såsom Viaplay, SF Anytime og Headweb. Dette gør, at du via dit TV får adgang til en verden af underholdning i form af indbygget videobutik, sport og TV-serier on-demand, understøttelse af sociale medier som Youtube og Facebook, samt en webbrowser, der er tilpasset TV’et.

For yderligere information om Cinema 3D, besøg [www.lg.com/dk/cinema3D](http://www.lg.com/dk/cinema3D). Her kan du finde fakta om, hvordan teknologien fungerer, og se humoristiske videoer, der sammenligninger aktiv 3D og Cinema 3D.

Se også [www.youtube.com/lgnordic](http://www.youtube.com/lgnordic), hvor LG’s produktekspert Christian Nilsson forklarer forskellen mellem den gamle og nye 3D-teknologi i videoen ”[LG Tipsar – 3D](http://www.youtube.com/lgnordic#p/a/u/0/4Dq2OhDXyI0)”.

**Pris og tilgængelighed:**

De første modeller med LG Cinema 3D er tilgængelige i butikkerne nu til en anbefalet vejledende udsalgspris på:

LW650W

* 55 tommer: 22.999 kr.
* 47 tommer: 14.999 kr.
* 42 tommer: 12.999 kr.

LW550W

* 55 tommer: 20.999 kr.
* 47 tommer: 13.499 kr.
* 42 tommer: 10.999 kr.

LW450N

* 55 tommer: 16.999 kr.
* 47 tommer: 12.999 kr.
* 42 tommer: 9.999 kr.

**Tekniske specifikationer på Cinema 3D-TV:**

* Baseret på teknologien Film Patterned Retarder (FPR) udviklet af LG Display
* Flimmerfri (certificeret af Intertek/TÜV)
* Ingen crosstalk
* Lette, behagelige briller
* 3D Light Boost-teknologi
* Bred seervinkel
* 2D til 3D-konvertering
* Smart TV (indgår ikke i LW450N-modellen)
* LED Plus
* TruMotion 200 Hz (LW650W)/TruMotion 100 Hz (LW550W, LW450N)
* DivX Plus/HD
* Intelligente energisparefunktioner
* Clear Voice II
* Mode AV II

**Billeder i høj opløsning kan hentes på:**

LW550W: <http://www.mynewsdesk.com/se/pressroom/lg_electronics_nordic_ab__/images/pressroom_search?query=lw550w>

LW650W: <http://www.mynewsdesk.com/se/pressroom/lg_electronics_nordic_ab__/images/pressroom_search?query=lw650w>

**Billeder fra lanceringseventet i Paris kan hentes på:**

<http://www.mynewsdesk.com/se/pressroom/lg_electronics_nordic_ab__/images/pressroom_search?query=guiness+world+record>

**Tekniske specifikationer på Cinema 3D kan hentes på:**

<http://www.mynewsdesk.com/se/pressroom/lg_electronics_nordic_ab__/document/view/lg-cinema-3d-tech-spec-13618>

|  |  |
| --- | --- |
| **For yderligere information, kontakt venligst:** | |
| **For produktinformation:**  Morten Nielsen Sales Manager Home Entertainment LG Electronics Denmark Strandvejen 70, 1. Sal, 2900 Hellerup  Mobil: +45 22 889 864 E-mail: morten.nielsen@lge.com | **For øvrig information:**  Susanne Persson  PR Manager LG Electronics Nordic AB Box 83, 164 94 Kista  Tel: +46 (0)8 566 415 23 Mobil: +46 (0)70 969 46 06 E-mail: [susanne.persson@lge.com](mailto:susanne.persson@lge.com) |
| **Om LG Electronics** LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation. Virksomheden har mere end 93.000 ansatte fordelt over mere end 120 selskaber over hele verden. Den globale omsætning var i 2010 48,2 mia. USD. LG Electronics er en af verdens største producenter af fladskærme, audio- og videoprodukter, mobiltelefoner, airconditionanlæg, vaskemaskiner og køleskabe.  LG Electronics har eksisteret i Norden siden oktober 1999, og består af fem forretningsenheder: Home Entertainment, Mobile Communications, Home Appliances, IT Solutions samt Air Conditioning & Energy Solutions. Den nordiske omsætning i 2010 beløb sig til 2,7 mia. SEK. For mere information, besøg [www.lg.com](http://www.lg.com).  **Om LG Electronics Home Entertainment** LG Home Entertainment Company (HE) er en af verdens førende producenter af fladskærme og audio- og videoprodukter til både private og professionelle kunder. LG HE omfatter bl.a. LCD- og plasmafjernsyn, hjemmebiografsystemer, Blu-ray-afspillere, lydkomponenter, videoafspillere og plasmaskærme. LG stræber altid efter at drive teknologien fremad for at kunne forbedre mulighederne for underholdning i hjemmet, og har fokus på at udvikle produkter med smarte funktioner i et stilrent design. | |